Die Afrikaner-Boerevolk egter, wat die ekonomiese middestand in Suid-Afrika gevorm het deur hulle posisie in die landbou, die klein en middelslag sake-ondernemings en die amptenary van die staat en die staatskorporasies, is progressiewelik deur 'n doelgerigte beleid uit die ekonomiese stroom aan wal gestoot.
So is die Afrikaners ekonomies ontmagtig ter voorbereiding vir die militêre en politieke kapitulasie aan 'n terroristebende wat nooit 'n oorlog teen die Afrikanervolk sou kon wen nie.
Intussen het 'n groot armblankedom van Afrikaners ontstaan, waardeur gesinne gedwing is om in Swart plakkerskampe te gaan woon of in tente op oop terreine, ander totaal haweloos. En dan moet hulle in strate bedel om aan die lewe te bly. Dit is die Nuwe Suid-Afrika waarin die Afrikaners die skyf van uitbuiting deur die huidige Swart regime is. Dit is die onreg wat Afrikaners ly.
Dit, in die land wat in die dae van apartheid onder 'n Afrikaner-regering die tweede hoogste ekonomiese groeikoers in die wêreld gehad het, waarin werkgeleentheid so volop was dat immigrante van Europa na Suid-Afrika gestroom het, en amper 75 persent van alle jong mense van Suid-Afrika in die formele sektor werk gekry het maar nou haweloos en honger is. Dit is die Nuwe Suid-Afrika, die maaksel van FW de Klerk en sy bende, die man wat glo hy gaan binnekort weer hierdie land 'regeer'!